Legal Document

Category: 2240

Text:
56. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 35 της 7/15 Φεβρ. 1996 (ΦΕΚ Α΄ 25) Κατανομή νέων και ανακατανομή οργανικών θέσεων Εισαγγελικών λειτουργών. Έχοντας υπόψη: α)Τις διατάξεις: 1)Του άρθρ. 3 παρ. 2 του κώδικα οργανισμού δικαστηρίων και κατάστασης δικαστικών λειτουργών (κ. Ν. 1756/1988 ΦΕΚ 35Α΄). 2)Του άρθρ. 29Α του Νόμ. 1558/1985 (ΦΕΚ 137 Α΄) το οποίο προσετέθη με το άρθρ. 27 του Νόμ. 2081/1992 (ΦΕΚ 154 Α΄/92) β)Τη γνώμη του Εισαγγελέα του Αρείου Πάγου με αριθμό 2649/1995. γ)Το γεγονός ότι το παρόν δ/γμα πρόκειται να προκαλέσει δαπάνη 76.320.800 για το οικονομικό έτος 1996 και για κάθε ένα από τα επόμενα οικονομικά έτη για τα οποία έχει εγγραφεί πίστωση στον Κρατικό Προϋπολογισμό και στο φορέα 17-210. δ)Τη γνωμοδότηση του Συμβουλίου Επικρατείας με αριθ. 4/1996. Με πρόταση του Υπουργού Δικαιοσύνης, αποφασίζουμε: Άρθρο Πρώτο.-Οι οργανικές θέσεις των Αντεισαγγελέων Εφετών, Εισαγγελέων Πρωτοδικών και Αντεισαγγελέων Πρωτοδικών που συστήθηκαν με το άρθρ. 16 παρ. 8 του Νόμ. 2298/1995 (ΦΕΚ 62 Α΄/1995) σε συνδυασμό με το άρθρ. 11 παρ. 3 του Νόμ. 2331/1995 (ΦΕΚ 173 Α΄/1995) κατανέμονται ως εξής: Α.Αντεισαγγελείς Εφετών ανά μία (1) οργανική θέση στις Εισαγγελίες Εφετών Πειραιώς, Πατρών, Θεσσαλονίκης και Λάρισας οριζομένου του συνολικού αριθμού αυτών σε εννέα (9), έξι (6) 12 και 5 αντίστοιχα. Β.Εισαγγελείς Πρωτοδικών ανά μία (1) οργανική θέση στις Εισαγγελίες Πρωτοδικών Πειραιώς. Πατρών, Θεσσαλονίκης και Λάρισας οριζομένου του συνολικού αριθμού αυτών σε 5, 3 7 και 2 αντίστοιχα. Γ.Αντεισαγγελείς Πρωτοδικών ανά μία (1) οργανική θέση στις Εισαγγελίες Πρωτοδικών Χαλκίδας, Κερκύρας, Ζακύνθου, Κεφαλληνίας, Πρέβεζας και Φλώρινας, οριζομένου του συνολικού αριθμού των δύο πρώτων σε 5 και 2 αντίστοιχα και στις λοιπές Εισαγγελίες Πρωτοδικών συνιστάται από μία οργανική θέση. Άρθρο Δεύτερο.-Α.Καταργούνται οι οργανικές θέσεις Αντεισαγγελέα Πρωτοδικών Γυθείου και Καλαβρύτων και συνιστώνται αντίστοιχες θέσεις στις Εισαγγελίες Πρωτοδικών Θεσπρωτίας και Λευκάδας. Β.Καταργούνται οι οργανικές θέσεις παρέδρων Εισαγγελίας Φλώρινας και Πρέβεζας και κατανέμονται στην Εισαγγελία Πρωτοδικών Αθηνών οριζομένου του συνολικού αριθμού αυτών σε 13. Γ.Καταργούνται οι οργανικές θέσεις παρέδρων Εισαγγελίας Θεσπρωτίας και Λευκάδας και συνιστώνται αντίστοιχες θέσεις στις Εισαγγελίες Πρωτοδικών Γυθείου και Καλαβρύτων. (Αντί για τη σελ. 146,25) Σελ. 146,25(α) Τεύχος 1253-Σελ. 99 Οργανισμός των Δικαστηρίων 6.Β.α.55-56